CELEX: 62020TN0470
Language: lt
Date: 2020-07-23 00:00:00
Title: Byla T-470/20: 2020 m. liepos 23 d. pareikštas ieškinys byloje DD / FRA

12.10.2020   
            
            
               LT
            
            
               Europos Sąjungos oficialusis leidinys
            
            
               C 339/22
            
         
      2020 m. liepos 23 d. pareikštas ieškinys byloje DD / FRA
      
      (Byla T-470/20)
      (2020/C 339/29)
      Proceso kalba: anglų
      
         Šalys
      
      
         Ieškovas: DD, atstovaujamas advokatų A. Blot ir L. Levi
      
         Atsakovė: Europos Sąjungos pagrindinių teisių agentūra (FRA)
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2019 m. lapkričio 11 d. FRA direktoriaus sprendimą skirti drausminę nuobaudą – nuo 2019 m. lapkričio 15 d. nušalinti jį nuo pareigų,
               
            
                  —
               
               
                  prireikus, panaikinti 2020 m. balandžio 15 d. FRA direktoriaus sprendimą (gautas tą pačią dieną) atmesti ieškovo skundą, pateiktą 2019 m. gruodžio 16 d. dėl pirma nurodyto sprendimo,
               
            
                  —
               
               
                  atlyginti ieškovo patirtą turtinę ir neturtinę žalą,
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas nurodo dvi pagrindų grupes, susijusias atitinkamai su esminiais ir procedūriniais klausimais, taip pat su proporcingumo principu.
      Dėl esmės:
      
                  1.
               
               
                  Ieškinio pirmasis pagrindas grindžiamas teisės klaida ir akivaizdžia vertinimo klaida, teisinio saugumo principo, Austrijos autorių teisių įstatymo 7 straipsnio 1 dalies ir Pagrindinių teisių chartijos 11 straipsnio pažeidimu.
               
            
                  2.
               
               
                  Ieškinio antrasis pagrindas grindžiamas gero administravimo ir kruopštumo principų, nekaltumo prezumpcijos principo ir įrodinėjimo pareigos pažeidimu, taip pat nurodoma, kad nebuvo nustatytas faktų tikrumas ir nesilaikyta pareigos kalbėti saikingai.
               
            
                  3.
               
               
                  Ieškinio trečiasis pagrindas grindžiamas tuo, kad veikdamas kaip paskyrimų tarnyba direktorius nebuvo nešališkas, neutralus ir objektyvus, nekaltumo prezumpcijos pažeidimu ir piktnaudžiavimu įgaliojimais.
               
            
                  4.
               
               
                  Ieškinio ketvirtasis pagrindas grindžiamas akivaizdžiomis vertinimo klaidomis:
                  
                              —
                           
                           
                              i. teiginys, kad ieškovas pažeidė Pareigūnų tarnybos nuostatų 11 straipsnį nepagrįstas,
                           
                        
                              —
                           
                           
                              ii. teiginys, kad ieškovas pažeidė Pareigūnų tarnybos nuostatų 12 straipsnį, nepagrįstas,
                           
                        
                              —
                           
                           
                              iii. teiginys, kad ieškovas pažeidė Pareigūnų tarnybos nuostatų 21 straipsnį, nepagrįstas.
                           
                        
            Kiek tai susiję su procedūra, ieškovas skundžiasi, kad buvo padaryti tokie pažeidimai:
      
                  1.
               
               
                  Ieškinio pirmasis pagrindas grindžiamas tuo, kad tarnybinis tyrimas pradėtas neturint pradinių įrodymų, o drausminė procedūra pradėta neteisėtai.
               
            
                  2.
               
               
                  Ieškinio antrasis pagrindas grindžiamas tuo, kad tyrimą atlikęs asmuo pažeidė įgaliojimus, kad atsakovė taip pat pažeidė FRA sprendimo Nr. 2013/01 (1) 4 straipsnio 2 dalį ir 7 straipsnio 6 dalį, Reglamento (ES) 2018/1725 (2) 4 straipsnio 1 dalies a–d punktus ir 5 straipsnio 1 dalies a punktą ir prieš įsigaliojant Reglamentui 2018/1725 – Reglamento (EB) 45/2001 (3) 4 straipsnio 1 dalies a–d punktus ir 5 straipsnio 1 dalies a punktą, taip pat nepaisė teismo sprendimo dėl panaikinimo pasekmių.
               
            
                  3.
               
               
                  Ieškinio trečiasis pagrindas grindžiamas tuo, kad tyrimą atlikęs asmuo nebuvo nešališkas, neutralus ir objektyvus.
               
            
                  4.
               
               
                  Ieškinio ketvirtasis pagrindas grindžiamas teisės į gynybą ir būtent teisės būti išklausytam pažeidimu, taip pat tvirtinama, kad atsakovė pažeidė Pareigūnų tarnybos nuostatų IX priedo 1, 2 ir 12 straipsnius.
               
            
                  5.
               
               
                  Ieškinio penktasis pagrindas grindžiamas gero administravimo principo ir rūpestingumo pareigos pažeidimu, taip pat nurodoma, kad atsakovė pažeidė protingą terminą ir Pareigūnų tarnybos nuostatų IX priedo 22 straipsnį.
               
            Be to ieškovas pateikia papildomą ieškinio pagrindą, grindžiamą proporcingumo principo pažeidimu.
      
         (1)  Sprendimas dėl administracinių tyrimų ir drausminių procedūrų tvarkos.
      
         (2)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018, p. 39).
      
         (3)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001, p. 1; 2004 m. specialusis leidimas lietuvių k., 13 sk., 26 t., p. 102).